Kaduna dai tana ɗaya daga cikin jahohin Najeriya a Arewa maso yammacin ƙasar Najeriya. Kaduna jaha ce ta kasuwanci kuma ita ce cibiyar arewa wato arewacin Najeriya, ilimi, da masana'antu. Jahar ta kasance babbar birnin jahohin Arewacin Najeriya, kuma tana da cunkoson jama'a sosai, wanda adadin jama'an ya kai kusan kimanin mutane 6,006,562 a bisa ma'aunin kidaya ta Shekara ta dubu biyu da shida (2006). Jerin gwamnoni da sukayi mulki tun farawar dimukradiyya sune; 1. Ahmad Muhammad Makarfi 2. Muhammad Namadi Sambo 3. Patrick Ibrahim Yakowa 4. Muktar Ramalan Yero 5. Nasiru Ahmad El-rufa'i Jahar Kaduna ta kasance ta samo sunan Kaduna ne daga kalmar kada, jam'in kalmar kuma shi ne Kadduna, sai aka cire harafin ''D" sai ya koma "Kaduna". A wani fadin kuma an ce kalmar ta Kaduna ta samo asali ne daga yaran Gwari, sun kasance "Odna" suna nufin "Kogi" kasancewar kaduna a zagaye take da ruwa. Tambarin jahar kaduna dai shi ne hoton Kada.